HANKE OSA III TEHNILINE KIRJELDUS

Lisa 1 Hanke osa 3 tehniline kirjeldus: Altmetsa vaatetorni (vahitorni) remontööd

1. Tööde loetelu ja tehniline info:
   1. Tööde asukoht: Altmetsa vaatetorn (RMK kinnistu Kursi metskond 10, 61002:004:0012), Jüriküla, Põltsamaa vald, Jõgevamaa, remonttööd.
   2. Tööde mahtu kuuluvad:

1.2.1. torni kolme alumise palgi vahetamine koos ava tender-postidega torni sissekäigu avas. Materjaliks kasutada seisnud ja õhkkuivatatud palki.

1.2.2. Uue sissekäigu ukse valmistamine ja paigaldamine (olemasoleva ukse sarnane, taaskasutatakse olemasoleva ukse hingi, sepisnaelu ja käepidemeid).

1.2.3. Uue trepi valmistamine sissekäigu avale lafett (või poolpalk) materjalist. Astme sügavus minimaalselt 280 mm. Trepi maapoolse toetusena kasutada looduskivi või peidetud terasvaia.

1.2.4. Valmistada lafett või ümarmaterjalist varikatus ukse ja trepi kohale, kasutades puittapp või peidetud liiteid. Varikatuse kattematerjaliks sindel. Varikatuse eesmärk on vähendada sademete otsest kandumist trepile ja uksele. Varikatuse lahendus tuleb kooskõlastada tellijaga.

1.2.5. Plangust freesitud nimesildi asendamine „ALTMETSA VAHITORN“ uuega, mis kinnitub varikatuse räästa alla.

1.2.6. Tööde maksumus peab sisaldama mh ka kõiki materjalide ning materjalide, seadmete, tööjõu ja transpordikulu rekonstrueeritavale objektile, vajalikke lammutustöid ja utiliseerimist.

1.3. Remonttööde täpsema mahu ja kirjelduse hindamiseks on kohustuslik objektiga eelnevalt kohapeal tutvumine. Juhendatud tutvumine toimub hankija määratud aegadel, erandina kokkuleppel muul ajal: 02.10.2024 a, algusega kell 11.00, eelnevalt registreeruda RMK külastuskorraldusosakond, Malle Oras, tel. 516 9845.

1.4. Hankija vormistab objektiga juhendatud tutvumisel pakkuja registreerimise ja väljastab pakkujale objektiga tutvumise kohta tõendi. Kui pakkujat esindab tutvumisel volitatud esindaja, palume esitada volikiri.

1.5. Juhul kui pakkuja ei ole osalenud objektiga juhendatud tutvumisel, jätab hankija pakkumuse läbi vaatamata.

1.6. Objektiga tutvumisel kohapeal ei võeta vastu riigihanget puudutavaid küsimusi ega anta vastuseid. Tekkinud küsimused tuleb esitada riigihangete registri kaudu ja neile vastatakse riigihangete registri kaudu (https://riigihanked.riik.ee ).

1.7. Pakkuja peab ehitustööde teostamisel kogu lepinguperioodi jooksul kaasama vastutava isiku (ehitustööde juhi), kes peab omama vähemalt järgmist kutsekvalifikatsiooni: „Ehitusjuht, tase 6“ või sellega samaväärne või kõrgem kutsekvalifikatsioon või "Ehitusinsener, tase 6" või sellega samaväärne või kõrgem kutsekvalifikatsioon.

1.8. Tööde teostaja on kohustatud igapäevaselt kogu ehitusperioodi vältel peale tööde lõppu ja enne tööde üleandmist heakorrastama kogu rekonstrueeritava objekti ümbruse kõigist tööjääkidest ning tagama ehitustööde jooksul külastajate ohutuse, piirates vajadusel ligipääsu ehituses olevale objekti osale, teavitades sellest ette tellijat.

1.9. Tööde teostamine toimub Alam-Pedja looduskaitsealal, Madise sihtkaitsevööndis, juurdepääs läbi Jüriküla ja Kunila sihtkaitsevööndi ja sellest tulenevalt tuleb arvestada mh looduskaitseseaduse ning Alam-Pedja looduskaitseala kaitse-eeskirjast tulenevate piirangutega. Töövõtja vastutab looduskeskkonna kaitse eest ehitusplatsil ja peab täitma kaitseala valitseja - Keskkonnaameti, volitatud esindajate nõudeid.

1.10. Tööde teostamise aeg, mh ehitusmaterjalide transpordi aeg, transpordiviis (-vahendid) ja kasutatavad teed ning materjalide ladustamise kohad tuleb taasesitamist võimaldaval viisil kooskõlastada Keskkonnaameti ning tellija esindajaga. Ehitustööde algusest teavitada tellijat ja Keskkonnaametit. Materjalide transport ja ladustamine võib toimuda vaid eelnevalt kooskõlastatud alal ja viisil. Transpordivahendi valimisel arvestada maasiku- ja ilmaoludega ning kasutada looduskeskkonnale võimalikult vähe mõju omavat transpordiviisi. Lisaradade rajamine (sisse tallamine) on keelatud. Võimalikult vältida nö tühisõite.

1.11. Keskkonnakaitse eest ehitusplatsil ja sellega vahetult piirnevatel aladel vastutab töövõtja vastavalt Eesti Vabariigis kehtivatele õigusaktidele ja nõuetele ning tellija poolt esitatud juhistele. Töövõtja vastutab kõikide ehitustegevuse käigus tekitatud kahjustuste, ka tööalast väljaspool olevate eest. Töövõtja on kohustatud omal kulul likvideerima kõik ehitusaegsed kahjustused. Tekkinud kahjustused alal likvideeritakse lähtuvalt konkreetsest juhtumist kooskõlastades tegevuse tellija ning vajadusel Keskkonnaametiga.

1.12. Ette nähtud tööd tuleb teostada viisil, mis tööala ning selle ümbruse pinnast ja taimkatet võimalikult vähe kahjustaks (mh tallamine). Kasutatavad mehhanismid ja tööde teostamise tehnoloogia peab olema valitud nii, et ei vigastataks alal kasvavaid puid. Ohu korral ehitustööde käigus puutüvesid mehaaniliselt vigastada, tuleb puutüvede kaitse näha ette vastavalt standardile EVS 939- 3:2020 Puittaimed haljastuses, osa 3: Ehitusaegne puude kaitse või muul viisil, mis tagab puude kaitse juhuslike vigastuste eest. Pärast ehitustööde lõppu kaitselahendid eemaldada.

1.13. Võimalikult palju vältida transpordivahendi rööbaste tekkimist varustusteedel (võimalusel transportida materjal vihmavabal perioodil, kui maapind on tahenenud); võimalikud mootorsõidukite rööpad varustusteedel tuleb tasandada. Võimalikud kahjustused likvideeritakse lähtuvalt konkreetsest juhtumist kooskõlastades tellija ja vajadusel Keskkonnaametiga.

1.14. Ehitus- ja hooldustööde käigus tuleb kasutada mehhanisme ja tehnoloogiaid, mis välistavad kütte- ja määrdeainete vm keskkonnareostust tekitavate ainete sattumise pinnasesse ja taimestikule.

1.15. Hankeleping sõlmitakse esimesel võimalusel olenevalt hankemenetluse kulgemisest. Tööde teostamise tähtaeg on 20.12.2024. Lepingu kehtivuse lõpptähtaeg on 20.01.2025.

1.16. Töödele on nõutav garantii kestvusega 2 aastat.

1.17. Tellija reserv on kuni kümme protsenti (10%) hankelepingu kogumaksumusest (pakkumuse hinnatavast kogumaksumusest), mis võib tellija äranägemisel lisanduda hankelepingu kogumaksumusele ehitustööde teostamise käigus. Reservi kasutatakse üksnes juhul, kui ilmneb võrreldes hankega tellitud ehitustöödega selliste täiendavate ehitustööde tellimise või töömahtude suurendamise vajadus, mida tellija esialgsete ehitustööde tellimisel ette ei näinud. Reservi kasutamise üle otsustab tellija töövõtja ettepanekul või iseseisvalt.

Lisad:

Lisa 1-1 Külastusobjekti kaitseväärtuste väljavõte

Lisa 1-2 Foto olemasolevast olukorrast

Lisa 1-3 Asukoha skeem